Gaborčáková, Soňa, dočasne poverená ministerka práce, sociálnych vecí a rodiny SR (2023-06-22):
Ďakujem pekne. Možno by som sa vyjadrila k jednotlivým pozmeňujúcim návrhom, ktoré páni poslanci dnes predložili. Chcem povedať, že ide o zákon o sociálnom poistení, nejde o zákon, ktorý upravuje náhradnú starostlivosť. Treba si uvedomiť, že niektoré pozmeňujúce návrhy budú len prílepkami a z toho dôvodu sa môžu stať teda tými, pre ktoré sa môže vrátiť aj zákon. To je jedna vec. Možno teraz by som sa vyjadrila konkrétne. Vypustenie výsluhových, výsluhových dôchodcov, ktoré predkladá pán Krajniak, my naďalej zastávame názor, že je vhodné normatívne upravovať postup Sociálnej poisťovne vo veci posudzovania nároku na dôchodok poistencov, ktorí získali obdobie výkonu služby policajta a vojaka v rozsahu zakladajúcim nárok na výsluhový dôchodok a ktorí súčasne získali obdobie dôchodkového poistenia vo všeobecnom systéme sociálneho poistenia v súlade s ustálenou judikatúrou Najvyššieho súdu Slovenskej republiky vo veci posudzovania nároku na dôchodok týchto poistencov. 80 % výsluhových dôchodcov, ktorí sa odvolajú na súd, sú úspešní a teda naozaj sme chceli, aby teda táto vec bola vyriešená, pretože, samozrejme, my naďalej budeme čeliť nejakým sporom a títo výsluhoví dôchodcovia naďalej sa budú pokúšať teda tento svoj právny nárok získať. Druhý pozmeňujúci návrh sa týka posunutia účinnosti. Teda súhlasíme s ním. Tretí pozmeňujúci návrh, vypustenie oranžovej obálky a opravy vylúčenia povinnosti platiť poistné. Teda súhlasíme. Štvrtým, ktorý predkladal pán poslanec Svrček, je to zrušenie OČR. Znamená, že ak teda covid sa bude považovať za bežnú chorobu, tak asi nie je namieste naďalej vyplácať pandemickú OČR. Na druhej strane bola prijatá právna úprava, a že ak nemáte nárok v škôlke, tak sa to rieši rodičovským príspevkom, čiže v podstate, ak je nejaká tá medzera, tak sa to rieši týmto. Takže súhlasíme. Posudkoví lekári, aby teda sme nemali zbytočne predĺžené lehoty a naozaj sa nestávalo to, že v podstate človek aj zomrie dokiaľ dostane kompenzáciu, tak potrebujeme do systému, aby vstúpili teda noví lekári a pevne veríme, že sa im to tak zapáči, že v systéme ostanú. Je to síce prechodné ustanovenie, ale súhlasíme s vaším pozmeňujúcim návrhom a myslím si, že minimálne na také dva roky to ocenia aj úrady práce, ktoré vykonávajú posudkovú činnosť. Čo sa týka pozmeňujúcich návrhov pána poslanca Cmoreja, v podstate pán poslanec Cmorej má ako keby ním stanovený vzorec, ako sa majú vypočítavať dôchodky alebo súbeh dôchodku, výsluhového dôchodku, a teda aj to, čo už v civilnom živote po výsluhovom dôchodku odrobili. My s takýmto návrhom nesúhlasíme. Navrhovaný spôsob výpočtu je v rozpore s ustálenou judikatúrou všeobecných súdov vo veci posudzovania nároku na dôchodok poistencov, ktorí získali obdobie výkonu služby policajta a vojaka v rozsahu zakladajúcom nárok na výsluhový dôchodok a ktorí súčasne získali obdobie dôchodkového poistenia podľa zákona o poistení vo všeobecnom systéme sociálneho poistenia. Navrhovaný spôsob výpočtu sa nedá použiť na tzv. kategoristov, ktorým sa v zmysle § 274 zákona o sociálnom poistení garantuje, aby im suma dôchodku bola vypočítaná aj podľa paragrafu č. 100 z roku 1988 z mesačného priemeru hrubých zárobkov vymeriavacích základov dosiahnutý v zákonom stanovenom období pred rokom ukončenia zamestnania v prvej alebo v druhej pracovnej kategórii, čo však navrhovaný spôsob výpočtu neumožňuje. Ďalším pozmeňujúcim návrhom, ktorý predkladá pán poslanec Cmorej, tak ako povedal v rozprave, my sme celkovo nesúhlasili s jeho novelou zákona, akým spôsobom vstupoval do nemocenského poistenia, lebo máme za to, že je to tak krehký systém, že ak vytiahnete jednu časť, tak môže v podstate sa nám zrútiť nemocenský systém ako taký. Takže naozaj musíme byť veľmi, je to naozaj hodinárska práca s nemocenským poistením. Takže teda, samozrejme, napráva, aby som bola objektívna, napráva to, čo teda vynechal v tej novele, ktorú sme neschvaľovali, ale v podstate by sprístupnil nárok na materské tým, ktorí boli dobrovoľne nemocensky poistení. Čo sa týka pani poslankyni Kozelovej, tak ako som povedala na začiatku záverečnej reči s tým, že ide o prílepok a týka sa to úplne inej právnej úpravy. Rozumiem, rozumiem tomu, čo hovorí pani poslankyňa, lebo boli tri roky na to, aby sme vedeli jednoducho tieto veci dať nejako na pravú mieru, čo teda ja považujem za to, že aj ministerstvo je ochotné diskutovať a pripustiť aj diskusie o sprístupnení toho príspevku pre starých rodičov, ale len tých, ktorí nie sú ekonomicky aktívni. V podstate chceme upozorniť aj na to, že sprístupnenie tohto príspevku pre všetkých starých rodičov by mohlo viesť k účelovému zverovaniu detí v istých skupinách obyvateľstva. V minulosti do istej miery bol s tým problém, tak aby my sme mesiac pred naozaj vládou, ktorá bude mať legitimitu, nerobili niečo na kolene a potom zistíme, že teda v praxi si to niekto šikovne vie využiť v prospech seba. Starí rodičia stále majú vyživovaciu povinnosť, áno, rozumiem vám, a ja celý čas som sa snažila a vidíte, že je aj zákon profi rodičov, náhradné príspevky sme opakovane zvyšovali, robila som všetko, čo bolo v mojich silách, aby bola práve náhradka posilnená. Čo vám môžem sľúbiť je teda, že budeme teda prijímať aj vyhlášku, kde budeme upravovať výšky príspevkov. Taktiež budeme dávať pomoc pre náhradných rodičov aj tých, ktorí teda majú, ktorí sú starobnými dôchodcami a teda majú zverené deti vo svojej starostlivosti, ale na ten krátky čas to urobíme len jednorazovou pomocou a až nech nová vláda naozaj preskúma možnosti toho, aby, aby teda naozaj do istej miery ten dobrý účel, ktorý určite máte s tým, aby nebol teda nejakým spôsobom zneužitý. Takže my nateraz s návrhom, jednak že je to prílepok a jednak to, že obávame sa, že za takýto krátky čas by bolo potrebné prediskutovať tie veci dôkladnejšie, aj tú právnu úpravu urobiť možno trošku kvalitnejšie, tak by sme odporúčali nesúhlasiť s týmto návrhom, ale vzápätí hovorím, že táto cieľová skupiny bude podporená a teda je to aj v programovom vyhlásení vlády, aby teda mali zafinancovanú pomoc ešte do toho septembra a tiež pre, pre rodičov, ktorí z dôvodu staroby alebo choroby nemajú nárok na daňový bonus, aj týmto dáme jednorazovú, hej. Čiže ak by som vás mohla poprosiť o možno, aby sme naozaj nie, nie davovo prijímali legislatívu, lebo idú voľby, aby sme teraz to poriešili tými jednorazovými a naozaj sú ľudia na ministerstve, ktorí chcú rozprávať o tom, len aby, aby teda sa táto problematika neurobila na kolene a potom budeme žať ovocie za to. Chcem vás všetkých pekne poprosiť, aby ste naozaj schválili novelu zákona 461, v podstate keď ste si všimli počas týchto, týchto pozmeňujúcich návrhov, vypadli výsluháči, vypadla oranžová obálka, v podstate je tam to gro, a to je teda naozaj príloha 4, ktorá sa zaktualizovala podľa hlavných odborníkov ministerstva zdravotníctva. Robilo sa na tom a teda naozaj sa zaktualizovalo aj to, aké choroby teda možno považovať za, za, za to, že sa ľudia stanú invalidnými, dokonca je to prínosom v tom, že ten, kto bol v určitej chorobe invalidný, dnes čiastočne dostane úplný invalidný dôchodok, je to dobrá novela, myslím si, že bude mať naozaj finančný dopad, výrazný finančný dopad, to si treba povedať, na štátny rozpočet, ale zohľadňuje všetky najnovšie medicínske a medicínske prognózy vo vzťahu ku konkrétnym diagnózam. Ďakujem veľmi pekne, prajem ešte príjemné rokovanie. Dovidenia.